Osman Muftić
<s>Osman Muftić  (Sarajevo, 8. ožujka 1934. – Zagreb, 27. srpnja 2010.), bio je hrvatski inženjer strojarstva, prvi ministar znanosti Republike Hrvatske, diplomat, hrvatski pjesnik i slikar.</s>

<s>Životopis 
Osman Muftić rodio se je u Sarajevu 1934. godine.</s><s>U Zagrebu je diplomirao (1959.) i doktorirao (1972.) na Strojarsko-brodograđevnom fakultetu.</s><s>Radio je u projektnom birou Instalacije u Zagrebu.</s><s>Od 1963. godine do mirovine predavao je na Strojarsko-brodograđevnom fakultetu te bio gostujući profesor na fakultetima u Zagrebu i sveučilištima u Garyounisu i Teheranu.</s><s>Bavio se mehanikom, biomehanikom i ergonomijom.</s><s>Na FSB osnovao je i vodio Katedru za biomehaniku i ergonomiju.</s><s>Suosnivač Laboratorija za dinamiku strojeva i mehanizama.</s><s>Surađivao sa zagrebačkim Medicinskim fakultetom i to je početak suradnje FSB i Medicinskog fakulteta.</s><s>Smatra ga se ocem hrvatske biomehanike.</s><s>Muftić je istraživao dinamike sustava, posebno u robotici, biomehanici i ergonomiji putem analize gibanja robota ili ljudi.</s><s>Zahvaljujući ovoj suradnji, rezultat je razvojem hrvatske biomehanike u ortopediji, anatomiji, fiziologiji i ergonomiji.</s>

<s>Dekan Grafičkog fakulteta u Zagrebu od 1982. do 1984. godine i dekan Fakulteta strojarstva i brodogradnje u Zagrebu 1990. godine.</s><s>Ministar znanosti, tehnologije i informatike u prvoj Vladi RH od 30. svibnja do 24. kolovoza 1990. godine.</s><s>U drugoj Vladi obnašao je istu dužnost te u trećoj Vladi RH do 31. srpnja 1991. godine.</s><s>Prvi hrvatski veleposlanik u Iranu.</s><s>Dužnost obnašao od 1993. do 1996. godine.</s><s>Prevodio je perzijsku književnost na hrvatski jezik.</s><s>Bavio se slikarstvom.</s><s>Slike je izložio na dvjema samostalnim izložbama.</s>

<s>Bio je redoviti član Medicinske akademije Hrvatske te suosnivač i član Akademije tehničkih znanosti Hrvatske.</s><s>Kći Enisa bila je supruga hrvatskog političara Tomislava Karamarka.</s>

<s>Nagrade 
 Nagrada za znanstveni rad »Nikola Tesla« (1989.)
 Krambergerova medalja za antropologiju (1991.)
 Državna nagrada za životno djelo (1999.) 
 počasno zvanje professor emeritus Sveučilišta u Zagrebu (2005.)</s>

<s>Izvori</s>

<s>Muftić, Osman, Hrvatska enciklopedija
 In memoriam Prof. PhD Osman Muftić, Zavod za tehničku mehaniku Fakulteta strojarstva i brodogradnje u Zagrebu.</s><s>Strojarstvo: časopis za teoriju i praksu u strojarstvu, sv. 52, br.5, listopad 2010.</s><s>Vukoje Valentina.</s><s>Roboti će zamijeniti liječnike, 14. ožujka 2014., ZG magazin
 In memoriam , TTEM</s>

<s>Vanjske poveznice 
Umro Osman Muftić, prvi hrvatski ministar znanosti , Hrvatska riječ</s>

<s>Hrvatski političari
Hrvatski znanstvenici
Hrvatski prevoditelji
Hrvatski pjesnici
Hrvatski pjesnici 20. stoljeća
Hrvatski slikari
Biografije, Sarajevo
Authority control</s>

